Kongen befaler (TV-program)

:*For leken, se [[Kongen befaler]].*
***Kongen befaler*** er et underholdningsprogram på TVNorge og discovery+ som hadde premiere i . Studiodelen av programmet er spilt inn for publikum i Drammens Teater.

Programmet er en norsk versjon av britiske *[[Taskmaster]]* som har gått på de britiske TV-kanalene Dave (2015–2019) og Channel 4 (2020–). Serien er tilgjengelig i flere versjoner i ulike land, og flere av utgavene har identisk scenografi. I det norske programmet får programleder Atle Antonsen og hans vasall, Olli Wermskog, norske kjendiser til å konkurrere om å vinne det som omtales på programmet som en byste i gull av Antonsen. Programmet ble i sesong 7 (sendt våren 2023) ledet av Bård Ylvisåker, og premien var da en byste i «gull» av ham. I julespesialene er premien en julekule i «gull» med bilde av Kongen.

Konseptet er skapt av Alex Horne, som på skjermen har Wermskogs rolle i den britiske originalversjonen.

Sesong 1 i Norge gikk i 2019, sesong 2 i 2020, sesong 3 og 4 i 2021, 5 og 6 i 2022, 7 og 8 i 2023, sesong 9 og 10 i 2024 og sesong 11 og 12 i 2025. Programmet ble kåret til beste underholdningsprogram under både Gullruten 2020 og Gullruten 2022, og til beste humorprogram under Gullruten 2024. Det ble nominert i samme kategori under Gullruten 2025, mens Atle Antonsen ble nominert til publikumsprisen under Gullruten 2022 og Antonsen og Wermskog ble nominert sammen i klassen beste programleder innen underholdning foran Gullruten 2024. Wermskog ble nominert til publikumsprisen under Humorprisen 2025.

Sesong 12, sendt høsten 2025, ble inntil videre siste sesong av programmet.

## Sesongoversikt
### Alle sesongene

#### Julespesialene

### Sesong 1 (høsten 2019)
Den første sesongen hadde premiere 17. oktober og gikk til 19. desember 2019. Vegard Ylvisåker, Maria Stavang, Bård Ylvisåker, Siri Kristiansen og Calle Hellevang-Larsen var deltagere.

#### Episodene

#### Resultat
Resultatet etter siste episode:

### Sesong 2 (høsten 2020)
Sesongen ble sendt fra 24. september til 26. november 2020. Deltagere var Maria Stavang, Calle Hellevang-Larsen, Jon Almaas, Mia Hundvin og Magnus Devold.

#### Episodene

#### Resultat
Resultatet etter siste episode:

### Sesong 3 (våren 2021)
Sesongen startet 4. februar 2021 og bestod av åtte episoder. Deltagere var Egil Hegerberg, Trond Fausa Aurvåg, Linn Skåber, Jenny Skavlan og Erik Follestad.

#### Episodene

#### Resultat
Resultatet etter siste episode:

### Sesong 4 (høsten 2021)
Sesongen startet 23. september 2021 og bestod av tolv episoder. Deltagere var Amir Asgharnejad, Ida Fladen, Einar Tørnquist, Steinar Sagen og Solveig Kloppen.

#### Episodene

#### Resultat
Resultatet etter siste episode:

### Sesong 5 (våren 2022)
Sesongen startet 24. februar 2022, og bestod av 10 episoder. Deltagere var Janne Formoe, Kristine Grændsen, Harald Eia, Henrik Elvestad og Martin Lepperød.

#### Episodene

#### Resultat
Resultatet etter siste episode:

### Sesong 6 (høsten 2022)
Sesongen startet 15. september 2022. Deltagere var Live Nelvik, Espen Eckbo, Martha Leivestad, Kristoffer Olsen og Henriette Steenstrup

#### Episodene

#### Resultat
Resultatet etter siste episode:

### Julespesial 2022
En egen julespesial på to episoder skulle etter planen sendes på TV før jul 2022. Gjestelisten var ved annonsering i media hemmelig, men 13. november røpet Hans Olav Lahlum på sin Facebook-profil at han selv, Henrik Ingebrigtsen og Stian «Staysman» Thorbjørnsen var tre av deltagerne. De andre to var Tonje Brenna og Marlene Stavrum. 

Grunnet kontroversen rundt saken med Antonsen og Sumaya Jirde Ali, besluttet Discovery at den ferdig innspilte julespesialen ikke ville bli sendt. Disse to episodene ble i stedet sendt i sammenheng med julespesial 2023, med den første den .

#### Episodene

#### Resultat
Resultatet etter siste episode: 

### Sesong 7 (våren 2023)
Sesongen startet . Ny programleder var Bård Ylvisåker, mens Olli Wermskog fortsatte som assistent. Sesongens deltagere var Leo Ajkic, Vidar Magnussen, Hani Hussein, Karin Klouman og Lars Berrum. 

#### Episodene

#### Resultat
Resultatet etter siste episode:

### Sesong 8 (høsten 2023)
Sesongen startet , Atle Antonsen var tilbake som programleder og deltagerne var Marte Stokstad, Christian Skolmen, Stian Blipp, Tete Lidbom og Tuva Billing.

#### Episodene

#### Resultat
Resultatet etter siste episode:

### Julespesial 2023
En egen julespesial på fire episoder med gjensyn av fem deltagere fra tidligere sesonger ble sendt fra . Deltagerne var Leo Ajkic, Siri Kristiansen, Calle Hellevang-Larsen, Kristoffer Olsen og Solveig Kloppen. I tillegg ble de to episodene som ble spilt inn som julespesial 2022, men ikke vist det året, også sendt. I disse to episodene var det Stian «Staysman» Thorbjørnsen, Henrik Ingebrigtsen, Tonje Brenna, Hans Olav Lahlum og Marlene Stavrum som var deltagere.

#### Episodene

#### Resultat
Resultatet etter siste episode:

### Sesong 9 (våren 2024)
Sesongen startet  med deltagerne Ingrid Gjessing Linhave, Ingar Helge Gimle, Nora Svenningsen, Petter Schjerven og Jonis Josef. 

#### Episodene

*Merknader:*

#### Resultat
Resultatet etter siste episode:

### Sesong 10 (høsten 2024)
Sesong 10 ble sendt fra  til . Deltagere var Aksel Hennie, Bjarte Tjøstheim, Else Kåss Furuseth, Erik Solbakken og Tara Lina Shahin.

#### Episodene

*Merknader:*

#### Resultat
Resultatet etter siste episode:

### Sesong 11 (våren 2025)
Sesong 11 hadde premiere , og deltagerne var Snorre Monsson, Amalie Stuve, Anne Marit Jacobsen, Abubakar Hussain og Alex Rosén.

#### Episodene

*Merknader:*

#### Resultat
Resultatet etter finalen:

### Sesong 12 (høsten 2025)
Sesong 12 hadde premiere , og deltakerne var Pernille Sørensen, Henrik Fladseth, Ina Svenningdal, Thomas Numme og Ole Henry Snildalsli.

#### Episodene

*Merknader:*



#### Resultat
Resultatet etter finalen:

;Merknader


## Statistikk
Hvis en deltager vinner alle fem oppgavene i løpet av en episode, er det mulig å oppnå 25 poeng. Noen ganger kunne flere poeng oppnås, som i andre episode av sesong 7, sjette episode av sesong 10 og femte og åttende episode av sesong 11 hvor det var mulig å få 1 ekstrapoeng i en av oppgavene. I første episode av sesong 9, femte episode av sesong 10, tredje episode av sesong 13 og åttende episode av sesong 12 fikk henholdsvis Ingar Helge Gimle, Else Kåss Furuseth, Pernille Sørensen og Henrik Fladseth 1 bonuspoeng i en oppgave. Da kunne man i teorien få 26 poeng totalt. I fjerde episode av sesong 12 fikk Ina Svenningsdal 2 bonuspoeng for å spise en østers, som hun hadde med til premieoppgaven «Noe som ikke er middag». Hun vant episoden, men med tre poengs margin ville hun vunnet uansett.

I andre episode av sesong 11 fikk deltagerne utlevert et flamingo-kostyme, dette kunne de bruke i valgfri oppgave senere i sesongen og doble poengene sine i den oppgaven. De måtte bestemme seg for bruk av kostymet før de fikk lese oppgaveteksten. Snorre Monsson, Amalie Stuve og Alex Rosén vant den episoden de benyttet kostymet, mens Anne Marit Jacobsen kom på sisteplass selv om hun doblet poengene sine i én oppgave

I sesong 10 hadde Erik Solbakken funnet et gavekort fra Atle inne i huset. Dette hadde en verdi på 10 poeng som kunne veksles inn i studio og måtte brukes «innen og ikke etter utgangen av program seks». Solbakken brukte dette gavekortet i femte episode, noe som ga ham 27 poeng i den episoden. Dette ga ham seieren i episoden, men han hadde vunnet den episoden også uten gavekortet. 27 poeng er rekord for høyest poengsum i én episode. I sjuende episode forsøkte han å få disse gavekortpoengene trukket fra sesongens totalscore, men det gikk ikke Atle med på. Gavekortet var brukt, og poengene utdelt.

Ved å telle poeng kun for oppgaveløsing, ikke med gavekort, er rekorden for høyest poengsum med 23 poeng delt mellom Vidar Magnussen i tredje episode av sesong 7, Marte Stokstad i andre episode av sesong 8 og Petter Schjerven i fjerde episode av sesong 9. Rekorden for færrest poeng i en episode er det Martha Leivestad som har, i tredje episode av sesong 6 fikk kun 4 poeng, i gjennomsnitt mindre enn ett poeng per oppgave.

Henriette Steenstrup er den deltageren som har vunnet med den laveste poengsummen, 14 poeng i fjerde episode av sesong 6, for øvrig den eneste episoden hun vant. 14 poeng er også den høyeste poengsummen som har gitt sisteplass, det klarte Maria Stavang i sjuende episode av sesong 1, både Steinar Sagen, Einar Tørnquist og Solveig Kloppen i første episode av sesong 4 og Snorre Monsson i fjerde episode av sesong 11.

Flest antall seire på én sesong er fem, det klarte Calle Hellevang-Larsen i sesong 2, Vidar Magnussen i sesong 7, Petter Schjerven i sesong 9 og Aksel Hennie i sesong 10. Med unntak av julespesial 2022, hvor deltagerne deltok bare i to episoder, er det bare Lars Berrum i sesong 7 og Bjarte Tjøstheim i sesong 10 som ikke vant en eneste episode. Maria Stavang vant heller ingen episoder i sesong 2, men hun deltok også i sesong 1 hvor hun vant én episode. Samme sesong kom hun på sisteplass fem ganger, noe som er rekord. Else Kåss Furuseth tangerte denne rekorden i sesong 10. Vegard Ylvisåker i sesong 1, Erik Follestad i sesong 3, Aksel Hennie i sesong 10 og Amalie Stuve i sesong 11 unngikk å komme sist i en eneste episode.

Jenny Skavlan var frem til sesong 12, julespesialene inkludert, den eneste kvinnen som hadde vunnet. Ina Svenningsdal var den andre kvinnen som vant, etter en ekstra finaleoppgave måtte til for å kåre vinneren i sesong 12.

 Pågående sesong.
Ved likt gjennomsnitt er de med høyest total poengsum rangert over de med lavere total. Dersom total poengsum også er lik er deltagerne listet alfabetisk.
*Navn i kursiv: Deltatt bare i julespesial.*

## I andre land
Programmet kommer opprinnelig fra Storbritannia der det heter *Taskmaster* (norsk oversettelse: *arbeidsleder/oppgavemester*). Det har også blitt laget tilsvarende programmer i andre land.

* Australia: *Taskmaster*, 2023–
* Belgia, Flandern: *Het Grootste Licht*, 2016 (norsk direkteoversettelse: *Det største lyset*, egentlig *Den kraftigste lyspæren* – engelsk: *The Brightest Bulb*)
* Canada, Quebec: *Le Maître du Jeu*, 2022– (norsk oversettelse: *Spillmesteren*)
* Danmark: *Stormester*, 2018–
* Finland: *Suurmestari*, 2020– (norsk oversettelse: *Stormester*) og *Juniori Suurmestari*, 2024–
* Kroatia: *Direktor svemira*, 2021 (norsk oversettelse: *Direktør for universet*)
* New Zealand: *Taskmaster*, 2020–
* Portugal: *Taskmaster*, 2022–
* Spania: *Dicho y hecho*, 2018 (norsk oversettelse: *Sagt og gjort*)
* Storbritannia: *Taskmaster*, 2015– og *Junior Taskmaster*, 2024–
* Sverige: *Bäst i test*, 2017–
* USA: *Taskmaster*, 2018

I tillegg ble det i 2017 spilt inn to pilotepisoder av *Taskmaster* i Tyskland, disse ble aldri sendt på TV.

## Referanser


## Eksterne lenker
* 
* 
*  *[https://www.facebook.com/Kongebefaler/ Kongen befaler]* – fanside på Facebook
*  *[https://taskmaster.tv/ Taskmaster]* – offisielt nettsted for den britiske originalen
*  *[https://taskmaster.info/ Taskmaster Info]* – database for alle språkversjonene av programmet
*  *[https://taskmaster.fandom.com/wiki/Kongen_Befaler Kongen befaler]* på *Taskmaster Wiki*
*  *[https://www.reddit.com/r/taskmaster/ Taskmaster]* subreddit på Reddit